Les poblaciones de Ḷḷarón, La Vilieḷḷa y Xichón (Cangas del Narcea) tuvieron de ser desallugaes. Como consecuencia d'ello, la mañana del 16 d'ochobre, munchos conceyos d'Asturies amanecieron con nubes de fumu y povisa y el Serviciu d'Emerxencies del Principáu d'Asturies (SEPA) encamentó a la ciudadanía nun salir a la cai nes zones afeutaes. Tamién se cortaron les siguientes víes de comunicación: AS-15 (Curniana–Puertu de Zarréu) ente los puntos quilométricos 81 y 90 y l'AS-29 ente Santantolín-Monesteriu ente los puntos quilómetricos 0 y 25. Per otru llau, l'Hospital Carmen y Severo Ochoa de Cangas del Narcea suspendió les operaciones quirúrxiques.